alexandrainst/scandi-wiki huggingface dataset:
Jens Munthe Bull

Jens Munthe Bull (født 22. november 1886 i Bergen, død 17. juli 1974 samme sted) var sønn av Schak Bull og Ivarna Berle og praktiserende arkitekt i Bergen.

Bull var elev ved Latinskolen i Bergen (1895-1904) før han ble utdannet arkitekt ved Eidgenössische Polytechnische Hochschule i Zürich mellom 1904–1908. Tiden 1908 og fram til 1. verdenskrig var han assistent hos Hendrik Petrus Berlage i Amsterdam. Fra 1914 arbeidet en tid hos arkitekt Henrik Bull og stadsarkitekt Balthazar Conrad Lange i Oslo. Samme år etablerte han med sin far kompaniskapet Schak Bull & søn.  Det er vanskelig å skille hva som er far eller sønns bidrag til byggene i perioden fram til 1929, da han etablerte sin egen praksis. Det kubiske Harbitz hus (Harbitzgården), Torvalmenningen 2a (1935), er det mest kjente bygget han fikk oppført på denne tiden.

Etter krigen mister Bull retten til å inneha foreningsverv i Norske arkitekters landsforbund i 1 år, fram til 1. januar 1947. 
Tilsvarende straff ble gitt til arkitekter som under krigen hadde utført arbeid, direkte eller indirekte, for tyskerne eller Nasjonal Samling.

Referanser

Kilder 
 Norsk kunstnerleksikon, bind 1, Universitetsforlaget, Oslo, s. 352-53

Norske arkitekter
Personer fra Bergen kommune
Hordalands historie
Bergens historie
Nordmenn fra andre verdenskrig
Trænafestivalen

Trænafestivalen er en norsk festival som årlig har blitt arrangert på  Træna, en liten øy i havgapet på Helgelandskysten,  Nordland. Festivalen startet i 2003 og har gitt Træna over to tusen tilreisende hvert år, denne langhelgen i juli. 

Det var festival på Træna også i perioden 1978–1998, men denne var i mindre målestokk og først og fremst for fastboende. Dagens format ble introdusert i 2003. 

I 2012 ble Trænafestivalen kåret til Årets festival 2012 av norske konsertarrangører og festivaler. Festivalen havnet også på top 10 listen til den britiske avisen The Guardian over de beste festivalene i Europa(2015) 

Gjennom årene har festivalen blitt større og aktiviteter som padling, yoga, fridykking, Træna pride og Trænathlon har blitt arrangert. 

Trænafestivalen har en positiv økonomisk virkning for enkelte bedrifter i lokalsamfunnet, som henter inn nærmere 80 % av årsinntektene i løpet av festivaldagene. I 2014 hadde festivalen en omsetning på rundt 10 millioner kroner.  

Eneste fremkomstmetode fra fastlandet er med båt fra Bodø, Stokkvågen, Nesna eller Sandnessjøen.

Artister 
Noen kjente artister som har opptrådt på Trænafestivalen:

 2003 - Dumdum boys, JFK
 2004 - Madrugada, Ida Maria, Tungtvann
 2005 - Kompani 69, Bertine Zetlitz, Kaizers Orchestra, Skambankt 
 2006 - Marit Larsen, Maria Mena, Ingrid Olava
 2007 – Hellbillies, Elvira Nicolaisen, Nico D
 2008 – Madcon, Damien Rice, Stefan Sundstrøm
 2009 – Kråkesølv, Kakkmaddafakka, Joddski
 2010 – Lars Vaular, Ingeborg Selnes
 2011 – Timbuktu & Damn, Manu Chao, Team Me
 2012 – Lukas Graham, Sivert Høyem, Halvdan Sivertsen 
 2013 – Margaret Berger, Kvelertak, Charli xcx, Bare Egil Band
 2014 – Den Svenska Björnstammen, First Aid Kit, Erlend Øye
 2015 – OnklP & de fjerne slektningene, Bjørn Eidsvåg, Sondre Justad
 2016 – Astrid S, Matoma, Unge Ferrari, Voilet Road, .
 2017 – Hkeem, Sigrid, Aurora,Arif, Ingrid Olava, Storm Weather Shanty Choir, Julie Bergan
 2018 – Daniel Kvammen, Kari Bremnes, Moddi, Sondre Justad
 2019 – Kråkesølv, Admiral P, Ingeborg Oktober, Girl In Red, Razika
 2020 – Avlyst pga Korona
 2021 – TIX, Arif, Kapteinen, Fay Wildhagen, Emilie Hollow
 2022 – Kamelen, Sondre Lerche, Gabifuego, Fieh, Tacobitch, Veps, Smerz
 2020 – (Kommer Snart)

Referanser

Eksterne lenker 
 

Musikkfestivaler i Nordland
Kultur i Træna
Repeterende arrangementer etablert i 2003
Schubert (andre betydninger)

Schubert er et tyskspråklig etternavn. En rekke kunstnere, skribenter og politikere og sportsutøvere har etternavnet. Bl.a.:

 Christoph Schubert, profesionell ishockeyspiller
 Ferdinand Schubert (1794–1859), østerriksk komponist, Franz Schuberts bror
 Franz Schubert (1797–1828), kjent østerriksk komponist
 Franz Anton Schubert (1768–1827), tysk komponist
 Franz Schubert, (1808–1878), tysk komponist som virket i Frankrike som François Schubert; Franz Anton Schuberts sønn
 Friedrich (Fritz) Schubert, (1897–1947), tysk krigsforbryter fra andre verdenskrig
 Grant Schubert, australsk landhockeyspiller
 Heinz Schubert (1925—1999), tysk skuespiller
 Hermann Schubert, tysk matematiker
 Ian Schubert, australsk rugby league-spiller
 Joseph Schubert (1754–1837), tysk komponist
 Joseph Schubert (biskop) (1890–1969), rumensk biskop
 Karin Schubert, tysk skuespillerinne
 Karsten Schubert, kunstgallerieier
 Kort Schubert, amerikansk rugby union-spiller
 Mark Schubert, amerikansk svømmetrener
 Max Schubert, australsk vinprodusent
 Otto Schubert, tysk maler
 Theodor Friedrich von Schubert (1789–1865), russisk oppdagelsesreisende og kartograf

Andre betydninger
Schubert kan også henvise til:
 Electoral district of Schubert, et valgdistrikt i Syd-Australia 
 3917 Franz Schubert, en asteroide, oppkalt etter Franz Schubert
 "Franz Schubert", en sang av Kraftwerk fra albumet Trans-Europe Express
 Schubert Dip
 Schubert (månekrater), oppkalt etter Theodor Friedrich von Schubert.

Yrkesmessig etternavn
Wapiti

Wapiti (Cervus canadensis) er det nest største hjortedyret i verden, om man regner amerikansk elg (Alces americanus) og europeisk elg (Alces alces) til samme art (dette er imidlertid omdiskutert, da flere nå mener at disse er distinkte arter). Den er typisk utbredt i eller nært skogsterreng i Nord-Amerika, Sibir og Sentral-Asia.

Det hersker fortsatt uenighet om wapiti er en underart av hjort (Cervus elaphus) eller om den er en selvstendig art. I IUCNs rødliste over truede arter regnes den som en underart. V. Geist argumenterte i 1998 for at den er en selvstendig art. Dette støttes i en studie med mtDNA fra 2001 (Randi m.fl.) og en annen gjort i 2004.

Beskrivelse 

Wapiti minner om hjort, men blir betydelig større fysisk. Bukkene blir omkring 25 prosent tyngre (315 kg i snitt) enn hindene (225 kg i snitt). I Alaska er bukk på hele 590 kg registrert.

Arten har brune flanker (eldre bukker er blekere brune); hodet, nakken og leggene er mørkere enn resten av kroppen. Akterspeilet er gulaktig til nærmest oransje. Bukkene har kraftigere man enn hindene.

Utbredelse 
Verdens naturvernunion har pr. februar 2018 denne inndelingen utbredelsen av arten:
1) Opprinnelig art i disse landene/områdene:
Bhutan, Canada, Kina, Kasakhstan, Kirgisistan, Mongolia, Russland, USA

2) Utdødd art i: Mexico

3) Innført art i: Italia

Underarter 
Det er beskrevet en rekke underarter eller varianter, men siden artsspørsmålet ikke er endelig avklart, er også disse uavklarte. Imidlertid indikerer nyere forskning at det, om wapiti skal regnes som en selvstendig art, trolig kun er snakk om tre eller fire underarter. Alle de nordamerikanske variantene (C. c. roosevelti, C. c. nannodes, C. c. manitobensis, C. c. nelsoni, C. c. canadensis (utdødd), C. c. merriami (utdødd)) kan trolig sammenfattes i en og samme underart (C. c. canadensis). Trolig kan også de to sibirske wapitiene (C. c. sibiricus og C. c. songaricus) inkluderes i den nordamerikanske. Mansjursk wapiti (C. c. xanthopygus) er distinkt fra sibirsk wapiti, men skiller seg svært lite fra alashan wapiti (C. c. alashanicus). Likeledes er det svært lite som skiller de kinesiske variantene MacNeills hjort (C. c. macneilli), Kansu hjort (C. c. kansuensis), og tibetansk hjort (C. c. wallichii) fra hverandre. De kinesiske variantene blir av og til også betraktet som en egen art (Cervus wallichi), sammen med Kashmir hjort (C. c. hanglu).

Annet 
Wapiti er populære byttedyr for jegere i hele utbredelsesområdet. Noen steder drives det også regulært oppdrett for troféjaktformål, herunder også i private, avlukkede jaktparker.

Referanser

Eksterne lenker 
 

Hjortedyr
Bhutans pattedyr
Canadas pattedyr
Kinas pattedyr
Kasakhstans pattedyr
Kirgisistans pattedyr
Mongolias pattedyr
Russlands pattedyr
USAs pattedyr
Italias pattedyr
Dyr formelt beskrevet av Johann Christian Polycarp Erxleben
Pattedyr formelt beskrevet i 1777
Ord og uttrykk fra algonkinske språk
Mario Kempes

Mario Alberto Kempes (født 15. juli 1954 i Bell Ville, Córdoba) er en argentinsk tidligere fotballspiller. Han er mest berømt fra sin tid i Valencia og for sin sentrale rolle da Argentina ble verdensmestre i 1978.

Kempes ble toppscorer i den spanske ligaen to ganger, i sesongene 1976-77 og 1977-78, med henholdsvis 24 og 28 mål. Han deltok i tre VM-sluttspill (1974, 1978  og 1982. I 1978, da Argentina ble verdensmestre, ble Kempes turneringens toppscorer med seks mål.

Referanser

Eksterne lenker 
 

Argentinske fotballspillere
Spillere i Fotball-VM 1974
Spillere i Fotball-VM 1978
Spillere i Fotball-VM 1982
Fotballspillere for Rosario Central
Fotballspillere for CA River Plate
Fotballspillere for Valencia CF
Fotballspillere for Hércules CF
Fotballspillere for First Vienna FC
Personer fra provinsen Cordoba
Verdensmestere i fotball
Fødsler i 1954
Danu

Danu eller Dana er en gudinne i irsk mytologi. Hun er modergudinne av Tuatha Dé Danann (gammelirsk «Folkene til gudinnen Danu»). Hun blir hovedsakelig sett på som en forfedrefigur.

Basert på stedsnavn på flere elver som Donau (Danube på engelsk), Dnestr, Dnepr og Don tror man at hun ble dyrket av keltisktalende folk og stammer over hele Europa på et eller annet tidspunkt. Tilstedeværelsen av en gudinne ved navn Dānu i hinduistisk mytologi, knyttet til vann og mor til halvguder, asuraer, kalt for danavaer, kan antyde en meget gammel førindoeuropeisk opprinnelse for henne.

Etymologi 
Genitivsformen av «Danu» er Danann, og dativ Danainn.

Köbler og Pokorny har begge rekonstruert *dānu som et urindoeuropeisk rotord som betyr «flytende vann».  Gammelirske former - nominativ  danu, genitiv  danann, dativ danainn antyder før-irske *Danona, som kan inneholde endelsen -on- «stor» (som i Matrona, «Store mor», Maqonos/Maponos, «Store sønn», og Catona, «Store krig» (en tittel på krigsgudinnen).

Referanser

Eksterne lenker 
 Associations between the Welsh Dôn and the Irish Dana

Irsk mytologi
Keltisk mytologi

nl:Ana (godin)#Andere namen en conflatie
Vorona

Vorona (russisk:Ворона) er ei elv i Penza, Tambov og Voronezj oblast i Russland. Den er ei høyre sideelv til Khopjor, med en lengde på 454 km og et nedbørfelt på 13 200 km². Middelvannføringen ved munningen er 41,5 m³/s. Elva er frosset over fra begynnelsen av desember til først i april.

Ved Vorona ligger byene Kirsanov, Uvarovo og Borisoglebsk.

Elver i Penza oblast
Elver i Tambov oblast
Elver i Voronezj oblast
Den islamske republikk Irans kringkastingsselskap

Den islamske republikk Irans kringkastingsselskap (persisk , Sāzmān-e Sedā va Sima-ye Jomhūrī-ye Eslāmī-ye Īrān) er et statseid kringkastingsselskap i Iran. Selskapet består per 2008 av 13 ulike TV-kanaler og åtte radiokanaler som dekker alt fra nyheter og sport til underholdning. Organisasjonen ble dannet i 1926 da den startet sine radiosendinger. De startet med TV-sendinger i 1958.

Før den iranske revolusjonen i 1979 het selskapet ), Irans nasjonale radio og televisjonsselskap.

Den nåværende sjefen for IRIB er Ezzatollah Zarghami. Han etterfulgte Ali Larijani i 2004.

TV-kanaler
Channel 1 (den første TV-kanalen i Iran)
Channel 2 
Channel 3 
Channel 4 
IRIB 1 (Jame Jam 1) (sender særskilt for iranere bosatt i utlandet)
IRIB 2 (Jame Jam 2) (sender særskilt for iranere bosatt i utlandet)
IRIB 3 (Jame Jam 3) (sender særskilt for iranere bosatt i utlandet)
IRINN (nyhetskanal)
Teheran TV
Press TV (nyhetskanal)
Al-Alam News Network (sender på arabisk)
Al-Kawthar TV (sender på arabisk)
Sahar (sender på flere språk)

Radio-kanaler
National 
Culture 
Youth 
Quran 
Sports 
Ashena 
Maaref 
Payam

Eksterne lenker 
 

Kringkastingsselskaper
Iranske selskaper
Selskaper etablert i 1926‎
Abu Rayhan Biruni

Abu Rayhan Biruni (født 15. september 973 i Kath i Khwarazm (eller Chorasmia) nordøst i dagens Khiva i Usbekistan, død 13. desember 1048 i Ghazna) var en forfatter, matematiker, dikter og geolog fra Persia (dagens Iran). Birunis bidrag til matematikken besto blant annet i teoretisk og praktisk aritmetikk, irrasjonelle tall og metoder for å løse ligninger.

Liv og virke

Bakgrunn, studier
Han ble født i Kath, hovedstaden i Afrighidedynastiet. Han tilbrakte sine første 25 år i Khwarezm, hvor han studerte fiqh, teologi, grammatikk, matematikk, astronomi, syketilsyn og andre fag og vitenskaper. Det iranske khwarezmianske språk, som var Birunis morsmål sammen med persisk, overlevde flere århundrer, inntil regionen ble preget av tyrkerne.

Karriere
Han var sympatisk innstilt overfor afrighidene, som ble styrket av mamunidene i 995. Etter dette forlot han sitt hjemland for Bukhara, dengang under den samanidiske hersker Mansur II. Der talte han også med Avicenna. Der er bevart utveksling av synspunkter mellom de to forskere.

I 998 gikk han til den ziyaridiske emir av Tabaristan. Der skrev han sitt første viktige arbeide, al-Athar al-Baqqiya 'et al-Qorun al-Khaliyya (bokstavelig: «​"De resterende spor av de seneste århundrer» men mer vanlig oversatt som «Kronologisk oversikt over gamle nasjoner» eller «Spor av fortiden») om historisk og videnskapelig kronologi. Verket ble sannsynligvis til omkring år 1000.

I 1017 overtok Mahmud av Ghazni byen Rey. De fleste forskere, heriblant al-Biruni, ble tatt med til Ghazna, hovedstaden i det ghaznavidiske dynasti. Biruni ble gjort til astrolog og ledsaget Mahmud på hans invasjoner i India, og bodde der i et par år. Biruni ble godt kjent med India. Han kan kanskje også ha lært seg noe sanskrit. I denne periode skrev han Kitab ta'rikh al-Hind, og ble ferdig med det omkring 1030.

Hvor mange hvetekorn? 
Biruni var en av de fremste matematikere innenfor den islamske verden. I tillegg til sine mange lærebøker er han kjent for å ha løst et matematisk problem som krevde et regnestykke med lange tallrekker. Spørsmålet gikk ut på hvor mange hvetekorn som skulle til dersom det ble lagt ett korn på den første ruta på et sjakkbrett, og tallet deretter ble fordoblet for hver ny rute, slik at det var to korn på den andre ruta, fire på det neste og så videre. Ettersom et sjakkbrett har 64 ruter, ble svaret ikke mindre enn .

Referanser

Iranske forfattere
Matematikere
Persiske astronomer
Personer fra Khwarazm
Fødsler i 973
Dødsfall i 1048
Iranistikk
Artikler i astronomiprosjektet
Iran Khodro

Iran Khodro er et iransk industriselskap som produserer kjøretøyer. Selskapet er særlig kjent for å produsere det iranske bilmerket Samand. Selskapet ble grunnlagt i 1962 av de to brødrene Ahmad og Mahmoud Khayami.

Selskapet har seks innenlandske fabrikkanlegg i tillegg til fem fabrikker utenfor Iran. Hovedfabrikken ligger i Teheran.  

Iran Khodro er den største bilprodusenten i Iran og Vest-Asia. De produserte over 770 000 kjøretøy i 2010, noe som utgjorde nærmere halvparten av landets totale bilproduksjon. Deres hovedkonkurrent, SAIPA, produserte 745 000 kjøretøy samme år. Sammen stod de to selskapene for 90 % av landets 1,6 millioner produserte motorkjøretøy i 2010.

Selskapet var rangert som verdens tjuende største bilprodusent i 2006, og hadde om lag 58 000 ansatte.

Selskapet har i flere år hatt et samarbeid med franske PSA Peugeot Citroën og produserer en rekke modeller av Peugeot på lisens fra firmaet. De lager også kjøretøyer på lisens fra Mercedes-Benz.

Bilmodeller
 Samand
 Samand Sarir
 Samand Soren
 Peugeot 206
 Peugeot 405
 Peugeot Pars
 Peugeot RD
 Peugeot ROA
 Mercedes-Benz E-klasse

Referanser

Eksterne lenker 
 

Industriselskaper
Iranske selskaper
Selskaper etablert i 1962
Leonidas Sampanis

Leonidas Sampanis (gresk: Λεωνίδας Σαμπάνης; født 28. oktober 1971 i Kurytsa, Albania) er en gresk vektløfter. Han vant sølvmedalje under OL i 2000 i Sydney, Australia. I OL i 2004 i Athen, Hellas, ble det i utgangspunktet bronsemedalje, men denne måtte han returnere etter en positiv dopingtest på testosteron.

Referanser

Eksterne lenker 
 

Greske vektløftere
Medaljevinnere under Sommer-OL 1996
Deltakere for Hellas under Sommer-OL 1996
Vektløftere under Sommer-OL 1996
Medaljevinnere under Sommer-OL 2000
Deltakere for Hellas under Sommer-OL 2000
Vektløftere under Sommer-OL 2000
Deltakere for Hellas under Sommer-OL 2004
Vektløftere under Sommer-OL 2004
Personer fra distriktet Korca
Fødsler i 1971
Vallonsk

Vallonsk (vallonsk: walon eller fransk: wallon) eller wallonsk er et språk som tales fortrinnsvis i det sydlige Belgia (Vallonia og Brussel).

Vallonsk må ikke forveksles med belgisk fransk. Belgisk fransk er ikke særlig forskjellig fra det franske språket som tales i Frankrike.

I Vallonia tales fire forskjellige vallonske dialekter i fire distinkte områder; østvallonsk som tales i området omkring Liège, midtvallonsk som tales omkring Namur, vestvallonsk i området Nivelles-Charleroi-Chimay og sydvallonsk i Ardennene.

Tross dialektale forskjeller er det bevegelse i retning av et standardisert skriftspråk kalt «rfondou walon». Denne ortografi er basert på diasystemer som kan uttales forskjellig av forskjellige lesere, et konsept som er inspirert av de bretonske staveregler. De skrevne former forsøker å forene den nåtidige uttale med gamle tradisjoner (bemerkelsesverdig er gjeninnførelsen av «xh» og «oi» som ble brukt i vallonsk frem til 1800-tallets utgang), samt språkets egen fonologiske logikk.

Fraser

Se også
 Flamsk
 Belgisk fransk
 Fransk

Eksterne lenker 
 http://rifondou.walon.org/ samling med tekster på vallonsk mm.
 http://moti.walon.org/ vallonsk leksikon

Galloromanske språk
Språk i Belgia
Vallonia
John Helliwell

John Anthony Helliwell (født 15. februar 1945 i Todmorden, West Yorkshire) er en engelsk musiker som spiller saksofon og noe keyboard (på liveopptredener) i rockbandet Supertramp.

Som barn sang han i kirkekor og begynte å spille piano. Som 13-åring begynte han å spille klarinett, og som 15-åring saksofon.

Helliwell har spilt saksofon i en rekke band, blant andre 60-tallsbandet The Alan Bown Set (som John Anthony), før han ble med i Supertramp i 1973 og har spilt der siden, da hans saksofon har vært blant bandets kjennetegn. Han bruker Selmer alt, tenor og baryton saksofoner. 

I tillegg til sitt engasjement i Supertramp, turnerer han også med sitt eget band, John Helliwell's Crème Anglaise. Han har også spilt med flere andre kjente musikere, som Thin Lizzy og Pink Floyd (han spillede saksofon på The Dogs of War bortsett fra sangens saksofonsolo).

Han har være gift med sin kone Christine siden 1975 og har to sønner, Charles og William.

Eksterne lenker 
 
 
 John på MySpace

Britiske saksofonister
Engelske musikere
Personer fra Todmorden
Supertramp
Igor Astapkovitsj

Igor Vjatsjeslavovitsj Astapkovitsj (belarusisk: Ігар Астапковіч – Ihar Astapkovitsj, født 4. januar 1963 i Navapolatsk) er en tidligere sleggekaster som vant to olympiske medaljer, først for Sovjetunionen og siden hjemlandet Belarus.
Han vant sølvmedaljer i tre strake VM, og ble europamester i 1990. Det lengste kastet hans, 84,62 fra 1992 plasserer han på sjetteplass på verdensstatistikken gjennom alle tider. Han er gift med diskoskasteren Irina Jatsjenko. Broren Konstantin Astapkovitsj var også en habil sleggekaster.

Referanser

Eksterne lenker 
 

Belarusiske sleggekastere
Sovjetiske sleggekastere
Olympiske sølvmedaljevinnere for SUS
Olympiske bronsemedaljevinnere for Belarus
VM-sølvmedaljevinnere i friidrett for Sovjetunionen
VM-sølvmedaljevinnere i friidrett for Belarus
Europamestere i friidrett
Medaljevinnere under Sommer-OL 1992
Deltakere for SUS under Sommer-OL 1992
Friidrettsutøvere under Sommer-OL 1992
Deltakere for Belarus under Sommer-OL 1996
Friidrettsutøvere under Sommer-OL 1996
Medaljevinnere under Sommer-OL 2000
Deltakere for Belarus under Sommer-OL 2000
Friidrettsutøvere under Sommer-OL 2000
Deltakere for Belarus under Sommer-OL 2004
Friidrettsutøvere under Sommer-OL 2004
Deltakere for Sovjetunionen under VM i friidrett 1991
Deltakere for Belarus under VM i friidrett 1993
Deltakere for Belarus under VM i friidrett 1995
Fødsler i 1963
Personer fra Polatsk rajon
Olga Kuzenkova

Olga Sergejevna Kuzenkova (russisk Ольга Сергеевна Кузенкова, født 4. oktober 1970 i Smolensk) er en russisk sleggekaster, hun er den første kvinnen som har kastet mer enn 70 meter i slegge. Hun ble olympisk mester i Athen i 2004.

Referanser

Eksterne lenker 
 

Russiske sleggekastere
Olympiske mestere for Russland
Olympiske mestere i sleggekast
Personer fra Smolensk
Medaljevinnere under Sommer-OL 2004
Medaljevinnere under Sommer-OL 2000
Fødsler i 1970
Verdensrekordsettere i friidrett
Deltakere for Russland under EM i friidrett 1998
Deltakere for Russland under EM i friidrett 2002
Trekkspellkrigen

Trekkspellkrigen er den tredje LP fra Heimevernslaget. Den ble utgitt i 1979.

Sporliste 
«Missekonkurransen» (Visekorporal Rotmo)
«Der kledt æ dæ nakin» (Visekorporal Rotmo)
«Håvard-Hedde-valsen» (Trad.)
«Jonas-Anton» (Trad.)
«Elisabeth» (Trad./Visekorporal Rotmo)
«Feleslaktar'n» (Visekorporal Rotmo/Korporal Henriksen)
«Brurpolsen åt Sulhusgubben» (Trad./Visekorporal Rotmo)
«Trekkspellsersjanten» (Visekorporal Rotmo)
«Skorovass» (Visekorporal Rotmo)
«Oinnpolsen» (Trad./Visekorporal Rotmo)
«Ilsvikøra» (Visekorporal Rotmo)
«Slakter Soles bånsull» (Visekorporal Rotmo)
«Fel-Hans» (Trad./Visekorporal Rotmo)

Medvirkende

Heimevernslaget
 Visekorporal Rotmo – Vokal, Lurk, Tamburin og Fiolin.
 Korporal Henriksen – Trekkspill.
 Menig Basmo – Gitar.
 Menig Brandtzæg – Bass.

Øvrige
 Trekkspellsersjant Ole Sole – Trekkspill.
 Feleslaktar Sivert Sole – Fiolin.
 Gunnar Hordvik - produsent
 Christian Schreiner - tekniker
 Roger Valstad - tekniker
 Hallvard Skauge - tegninger

Eksterne lenker 
 

Musikkalbum fra 1979
Heimevernslaget-album
Yipsi Moreno

Yipsi Moreno González (født 19. november 1980 i Camagüey) er en cubansk sleggekaster. Hun har tilhørt verdenseliten i sleggekast siden slutten av 1990-tallet. Hun ble nummer fire i Ungdoms-VM i 1998 og under OL i 2000 ble Moreno nr. fire. Året etter vant hun VM-gull og kastet også 70 meter for første gang. I 2003 vant Moreno VM igjen og kastet samme år over 75 meter i slegge. Under OL i 2004 tok hun sølv etter Olga Kuzenkova. Andreplass ble også resultatet under VM i 2005 nok en gang bak Kuzenkova. Hennes personlige rekord er på 76,36 som er det åttende lengste kastet på verdensstatistikken.

Hun vant gull i sleggekast under de Panamerikanske leker 2011 i Guadalajara i Mexico

Referanser

Eksterne lenker 
 

Fødsler i 1980
Cubanske sleggekastere
Medaljevinnere under Sommer-OL 2004
Deltakere for Cuba under Sommer-OL 2004
Friidrettsutøvere under Sommer-OL 2004
Medaljevinnere under Sommer-OL 2008
Deltakere for Cuba under Sommer-OL 2008
Friidrettsutøvere under Sommer-OL 2008
Deltakere for Cuba under Sommer-OL 2012
Friidrettsutøvere under Sommer-OL 2012
Deltakere for Cuba under VM i friidrett 1999
Deltakere for Cuba under VM i friidrett 2001
Deltakere for Cuba under VM i friidrett 2003
Deltakere for Cuba under VM i friidrett 2005
Deltakere for Cuba under VM i friidrett 2007
Deltakere for Cuba under VM i friidrett 2013
Friidrettsutøvere under Panamerikanske leker 1999
Deltakere for Cuba under Panamerikanske leker 1999
Friidrettsutøvere under Panamerikanske leker 2003
Deltakere for Cuba under Panamerikanske leker 2003
Friidrettsutøvere under Panamerikanske leker 2007
Deltakere for Cuba under Panamerikanske leker 2007
Deltakere for Cuba under Panamerikanske leker 2011
Friidrettsutøvere under Panamerikanske leker 2011